iraklixyz/georgian-wikipedia-cleaned huggingface dataset:
ბადათგორის სამაროვანი

ბადათგორის სამაროვანი — არქეოლოგიური ძეგლი თიანეთის მუნიციპალიტეტის სოფელ თრანში, სოფლის სამხრეთ-აღმოსავლეთით, ბადათგორაზე, რომელიც შედგება ორი ტერასისგან.ზედა ტერასაზე სამარხები პლანტაჟის დროს დაინერგა. განეკუთვნება - საუკუნეებს. 1966 წელს საცდელი თხრა ჩაატარა ისტორიის არწეოლოგისა და ეთნოგრაფიის ერწო-თიანეთის არქეოლოგიურმა ექსპედიციამ (ხელმძღვანელი რ. რამიშვილი).

გორის ჩრდილო ნაწილში საცდელ თხრილში 0,55 მეტრის სიღრმეზე გამოვლინდა შირიმის და რიყის ქვით ორმო-სამარხი, რომელშიც ესვენა ორი გაშოტილი მიცვალებული ერთიმეორის გვერდით, თავით დასავლეთისკენ. სამარხეული ორმოს სიგრძეა 1,9 მეტრი, სიგანე 0,45 მეტრი. პლანტაჟის დროს დანგრეულ ორ სამარხში აღმოჩნდა ხუთი ბეჭედი რომელიც ინახება აკც-ის დუშეთის არქეოლოგიურ ბაზაში. სამაროვანთან შუა საუკუნეების ნასოფლარია, სადაც აღმოჩენილია ქვევრები.
კოკოთახოების ეკლესია

კოკოთახოების ეკლესია — არქიტექტურული ძეგლი თიანეთის მუნიციპალიტეტის სოფელ თრანში, სოფლის დასავლეთით 3 კილომეტრზე, ადგილ კოკოთახოებში. განეკუთვნება გვიანდელ შუა საუკუნეებს.

ეკლესია დარბაზულია, ნაგებია რიყისა და ნატეხი ქვით. ძლიერ დაზიანებულია. შემორჩენილია მხოლოდ საკურთხევლის ნაწილი. დანარჩენი კედლები მცირე სიმაღლეზეღა დგანან. არაწესიერი ნახევარწრის ფორმის აფსიდის ღერძზე გაჭრილია გარეთკენ შევიწროვებული სწორკუთხა სარკმელი, რომლის მარჯვენა მხარეს ოთხკუთხა ნიშია.
თრანის ნამოსახლარი

თრანის ნამოსახლარი — არქეოლოგიური ძეგლი თიანეთის მუნიციპალიტეტის სოფელ თრანში, სოფლის სამხრეთ-დასავლეთით, 5 კილომეტრზე. გუგუდის ტყეში. განეკუთვნება გვიანდელ შუა საუკუნეებს. ნამოსახლარზე შემორჩენილია ორი ნასახლარი ბუდე. შენობები ნაგებია რიყის ქვითა და კირის ხსნარით. აღმოჩნდა წითლად გამომწვარი თიხის ჭურჭლისა და ღარიანი კრამიტის ფრაგმენტები.
ანზორ კილაძე

ანზორ კილაძე (დ. 7 მაისი, 1936, ლანჩხუთი — გ. 21 სექტემბერი, 2009, ოზურგეთი) — ქართველი პოლიტიკოსი და სოფლის მეურნეობის მუშაკი.

1961 წელს დაამთავრა საქართველოს სასოფლო-სამეურნეო ინსტიტუტი.

ეწეოდა პარტიულ-სამეურნეო საქმიანობას. 1992–1995 წლებში იყო საქართველოს მე-3 მოწვევის პარლამენტის წევრი (ლანჩხუთის მაჟორიტარი). საარჩევნო ფორმა: მაჟორიტარი დეპუტატი, არჩეული № 7.61 ლანჩხუთის საარჩევნო ოლქიდან. იყო საქართველოს მე-3 მოწვევის პარლამენტის ფრაქცია „ნეიტრალების“ წევრი (1993–1995). 1993-1994 წლებში იყო ლანჩხუთის რაიონის გამგებელი.
თავდაყირა (2015 წლის ფილმი)

„თავდაყირა“ — 2015 წლის ამერიკული სამგანზომილებიანი კომედიური სრულმეტრაჟიანი ანიმაციური ფილმი, რომელიც გადაიღო პიქსარმა. ფილმი მოგვითხრობს გოგონაზე, რომელსაც აქვს ხუთი გრძნობა — მხიარულება, სევდა, გაბრაზება, სიძულვილი და შიში. მისი წარმოება 2010 წელს დაიწყო. ფილმი 2015 წლის 19 ივნისს გამოვიდა. 2016 წელს მოხვდა ოსკარის ნომინანტებს შორის და დიდი წარმატება მოიპოვა.

2024 წელს გამოვიდა ფილმის მეორე ნაწილი „თავდაყირა 2“.
ალექსი კობაიძე

ალექსი კობაიძე (დ. 28 დეკემბერი, 1950) — ქართველი პოლიტიკოსი.

1979 წელს დაამთავრა თბილისის სახელმწიფო უნივერსიტეტის იურიდიული ფაკულტეტი. 1970-1972 წლებში იყო სამხედრო სამსახურში. 1972-1996 წლებში მუშაობდა საქართველოს შინაგან საქმეთა სამინისტროს სისტემაში სხვადასხვა თანამდებობებზე. 1992-1995 წლებში იყო საქართველოს მე-3 მოწვევის პარლამენტის წევრი (დედოფლისწყაროს მაჟორიტარი), სასამართლო რეფორმის ქვეკომისიის თავმჯდომარე, აგრარული კომისიის თავმჯდომარის მოადგილე.
გიორგი კობახიძე

გიორგი კობახიძე (დ. 23 ნოემბერი, 1953, თბილისი) — ქართველი პოლიტიკოსი, ფიზიკოსი.

1976 წელს დაამთავრა თბილისის სახელმწიფო უნივერსიტეტის ფიზიკის ფაკულტეტი. 1972-1976 წლებში იყო თბილისის სახელმწიფო უნივერსიტეტის რაგბის გუნდის კაპიტანი. 1974-1976 წლებში იყო საქართველოს ახალგაზრდული ნაკრების კაპიტანი. 1977-1978 წლებში იყო ჯანდაცვის სამინისტროს საინფორმაციო გამოთვლითი ცენტრის ინჟინერი. 1978-1985 წლებში იყო ფიზიოლოგიის ინსტიტუტის, 1985-1992 წლებში იყო მოლეკულური ბიოლოგიისა და ბიოფიზიკის ინსტიტუტის მეცნიერ-თანამშრომელი. გამოქვეყნებული აქვს წერილები და სტატიები. 11 სამეცნიერო ნაშრომის ავტორი.

1992-1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „ეროვნულ–დემოკრატიული პარტია“. 1995-1999 წლებში იყო საქართველოს მე-4 მოწვევის პარლამენტის წევრი პარტიული სიით, საარჩევნო ბლოკი „ეროვნულ–დემოკრატიული პარტია “.
ნუგზარ კობერიძე

ნუგზარ კობერიძე (დ. 22 მარტი, 1950, თბილისი) — ქართველი პოეტი, წიგნების ავტორი.

1974 წელს დაამთავრა პუშკინის სახელობის სახელმწიფო პედაგოგიური ინსტიტუტის ფილოლოგია-მუსიკათმცოდნეობის ფაკულტეტი. საქართველოს ეკონომიკური აღორძინების კავშირის, ბურჟუაზიულ-დემოკრატიული პარტიის დამფუძნებელი და თავმჯდომარე. 1992-1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „მშვიდობა“.
დავით კოვზირიძე (პოლიტიკოსი)

დავით კოვზირიძე (დ. 1 იანვარი, 1950, ზესტაფონი — გ. 14 ოქტომბერი, 2004) — ქართველი იურისტი, პოლიტიკოსი.

1973 წელს დაამთავრა თბილისის სახელმწიფო უნივერსიტეტის იურიდიული ფაკულტეტი. 1974 წელს იყო ზესტაფონის ქარხანა „საქკაბელის“ იურისკონსულტი. 1974-1975 წლებში იყო არგვეთის მეურნეობაში იურისკონსულტი. 1975 - 1976 წლებში იყო ზესტაფონის რაისაბჭოს აღმასკომის, სოფლის მეურნეობის სამმართველოს იურისკონსულტი. 1976-1977 წლებში იყო ზესტაფონის რაისაბჭოს აღმასკომის იურისკონსულტი. 1977-1979 წლებში იყო საქართველოს ადვოკატთა კოლეგიის წევრი. 1979 - 1981 წლებში იყო საქართველოს ადვოკატთა კოლეგიის პრეზიდიუმის მეთოდისტი. 1981-1984 წლებში იყო საქართველოს ადვოკატთა კოლეგიის პრეზიდიუმის უფროსი კონსულტანტი. 1984 -1991 წლებში იყო ვანის რაიონის მოსამართლე. 1991 - 1992 წლებში იყო ზესტაფონის რაიონის მოსამართლე. 1992 წელს იყო ზესტაფონის რაიონის გამგეობის თავმჯდომარე. 1992-1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „საქართველოს დემოკრატიული პარტია“. 1998-1999 წლებში იყო ზესტაფონის რაიონის საკრებულოს თავმჯდომარე. 1999 -2004 წლებში იყო საქართველოს მე-5 მოწვევის პარლამენტის წევრი (ზესტაფონის მაჟორიტარი), საარჩევნო ბლოკი „საქართველოს აღორძინება“, ქართველ ტრადიციონალისტთა კავშირი, ჯანმრთელობის დაცვის და სოციალურ საკითხთა კომიტეტის, საპროცედურო საკითხთა და წესების კომიტეტის წევრი.
აპოლონ კოზმანაშვილი

აპოლონ კოზმანაშვილი (დ. 31 დეკემბერი, 1930, სოფელი ჭოპორტი, დუშეთის რაიონი — გ. 1 ივნისი, 2012) — ქართველი სოფლის მეურნეობის მეცნიერებათა დოქტორი, პროფესორი. მრავალი სამეცნიერო ნაშრომის, მონოგრაფიისა და სახელმძღვანელოს ავტორი.

1954 წელს დაამთავრა საქართველოს ზოოტექნიკურ-სავეტერინარო სასწავლო-კვლევითი ინსტიტუტი, ხოლო 1960 წელს — ასპირანტურა. ეწეოდა სამეცნიერო-პედაგოგიურ საქმიანობას. 1977-1990 იყო სხვადასხვა პარტიულ თანამდებობაზე. 1992-1993 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „მიწათმოქმედთა კავშირი“, სოფლის მეურნეობის კომისიის წევრი. 1993-1996 წლებში იყო სოფლის მეურნეობისა და კვების მრეწველობის მინისტრის მოადგილე.
თეიმურაზ კოპალეიშვილი

თეიმურაზ კოპალეიშვილი (დ. 29 აგვისტო, 1943, თბილისი — გ. 8 სექტემბერი, 2014) — ქართველი ეკონომისტი, პედაგოგი, პოლიტიკოსი.

1969 წელს დაამთავრა თბილისის სახელმწიფო უნივერსიტეტის ეკონომიკის ფაკულტეტი. 1962-1963 და 1966-1969 წლებში მუშაობდა „თბილტანსაცმელვაჭრობის“ გამყიდვლად. 1969-1972 წლებში იყო თბილისის სახელმწიფო უნივერსიტეტის ასპირანტი. 1973-1974 წლებში იყო თბილისის სახელმწიფო უნივერსიტეტის საქონელმცოდნეობის კათედრის ასისტენტი. 1974-1978 წლებში იყო მოსკოვის კოოპერაციული ინსტიტუტის თბილისის ფაკულტეტის უფროსი მასწავლებელი. 1978-2005 წლებში იყო საქართველოს სოციალურ-ეკონომიკური პრობლემების სამეცნიერო კვლევითი ინსტიტუტის განყოფილების გამგე. 1992-1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „სრულიად საქართველოს აღორძინების კავშირი“. 1995-1999 წლებში იყო საქართველოს მე-4 მოწვევის პარლამენტის წევრი პარტიული სიით, საარჩევნო ბლოკი „საქართველოს მოქალაქეთა კავშირი“. 2000-2004 წლებში იყო საქართველოს ეკონომიკის სამინისტროს ეკონომიკური პოლიტიკის დეპარტამენტის დირექტორი. 2004-2005 წლებში იყო ასოციაცია „გლობალ-აგროს“ ეკონომიკური სამსახურის ხელმძღვანელი. 2005 წლის მაისიდან დეკემბრამდე იყო შპს „ალაფი-აგროს“ მეცნიერ-კონსულტანტი. 2006-2008 წლებში იყო პარლამენტის საფინანსო-საბიუჯეტო კომიტეტის აპარატის უფროსი. ავტორია 40-მდე სამეცნიერო ნაშრომისა და 1 გამოგონების.
ყელსახვევიანი წინტალა

ყელსახვევიანი წინტალა, საყელოიანი წინტალა — ფრინველი წინტალების ქვერიგის მეჭვავიის გვარისა. მისი სხეულის სიგრძეა 18–20 სმ, მასა 55–73 გრამი. ტანი ჰორიზონტალურადაა დაყენებული, ფრთები გრძელი და მახვილია. ზურგი შეფერილია მორუხო-მურად; კეფასა და თავის გვერდებზე გასდევს გარდიგარდმო შავი ზოლები, კისერზე შავი რგოლი აქვს, რომელიც მკერდზე ფართოვდება და წარმოქმნის „ყელსახვევს“ (აქედან სახელწოდება); შუბლი, ყელი, კისერი და სხეულის ქვედა მხარე თეთრია. ნისკარტის წვერი შავი, მისი ფუძე და ფეხები ნარინჯისფერი. დედალ-მამალი ერთმანეთს ჰგავს. უმთავრესად გავრცელებულია არქტიკისა და სუბარქტიკის ზღვის სანაპიროებსა და შიდა წყალსატევებზე; დასავლეთ ევროპაში გვხვდება ზომიერ განედებშიც. იზამთრებს ხმელთაშუა და წითელი ზღვების, სპარსეთის ყურის სანაპიროებზე და აფრიკაში. საქართველოში გვხვდება მიმოფრენისას. იკვებება მრავალნაირი უხერხემლოებით, რომლებსაც მიწის ზედაპირზე აგროვებს, ხშირად — ტალახში მიქცევის დროს. ცალკეულ წყვილებად ბუდობენ ქვიშიან, კენჭიან და ნიჟარებიან ცელებზე, სანაპიროს დიუნების ძირში, იშვიათად ღორღიან ტუნდრაში. საბუდარი ორმო ჩვეულებრივ საფენის გარეშეა. დედალი დებს 4 კვერცხს, ორივე მშობელი კრუხობს 24 დღის განმავლობაში, 21–23 დღე კი ბარტყებს უვლიან.
სწორი გველის სურო

სწორი გველის სურო — მრავალწლოვანი ბალახოვანი მცენარე ქენდირისებრთა ოჯახისა. აქვს ჰორიზონტალური ხისებრი ფესურა და მისგან გამომავალი ზონარისებრი ფესვები, სწორად მდგომი უბრალო ღერო (სიმაღლეში 30–40 სმ).

მცირე ზომის მჯდომარე ფოთლები სიგრძეში 5 სმ-მდეა, სიგანეში – 2,5 სმ-მდე; აქვთ ელიფსური, ზოგჯერ კვერცხისებრი ან მომრგვალო ფორმა; მათ მკვეთრად გასდევს რამდენიმე ძარღვი. მსხვილი ყვავილები თითო-თითოდ მდებარეობენ ფოთლის უბეებში. ისინი ჩვეულებრივ ღიაა, ზოგჯერ შიგნიდან თეთრი, ხოლო გარედან ვარდისფერი. ნაყოფი, როგორც გვარის სხვა მცენარეებს, ორფოთლურაა, მცირერიცხოვანი უქოჩრო თესლებით. ყვავის მარტ-აპრილში, მსხმოიარობს უკვე მაის-ივნისში.

სწორი გველის სურო შუა აზიის ენდემია, გავრცელებულია მხოლოდ ტიან-შანისა და პამირ-ალაის მთებში. იზრდება მთების ქვიან და ღორღიან ფერდობებზე, კლდეებზე, ზოგჯერ ღვიის რაყებში. იშვიათ მცენარეებს არ მიეკუთვნება.

სამკურნალო მცენარეა. ფესვები შეიცავს 3%-მდე ალკალოიდებს, ბალახი — 2%-მდე.
ნოდარ კოხრეიძე

ნოდარ კოხრეიძე (დ. 5 იანვარი, 1932, იანეთი, ახლანდ. სამტრედიის მუნიციპალიტეტი — გ. 3 აგვისტო, 2011) — ქართველი პოლიტიკოსი.

1954 წელს დაამთავრა ბათუმის შოთა რუსთაველის სახელობის პედაგოგიური ინსტიტუტის ისტორიის ფაკულტეტი.

1954 წლიდან მუშაობდა პარტიულ-სამეურნეო საპასუხისმგებლო თანამდებობებზე. 1992-1995 წლებში იყო საქართველოს მე-3 მოწვევის პარლამენტის წევრი (სამტრედიის მაჟორიტარი).
რაულ კუპრავა

რაულ კუპრავა (დ. 5 მაისი, 1945, სოხუმი — გ. 31 მაისი, 2007) — ქართველი ტექნიკის მეცნიერებათა დოქტორი. მრავალი სამეცნიერო ნაშრომის, სახელმძღვანელოების ავტორი.

1967 წელს დაამთავრა საქართველოს პოლიტექნიკური ინსტიტუტის ავტომატიკისა და გამოთვლითი ტექნიკის ფაკულტეტი, ხოლო 1975 წელს — ასპირანტურა. ეწეოდა სამეცნიერო საქმიანობას. 1992-1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „ილია ჭავჭავაძის საზოგადოება“, განათლებისა და მეცნიერების კომისიის თავმჯდომარე.
ოთარ კოხია

ოთარ კოხია (დ. 4 თებერვალი, 1936, სოფ. ლეძაძამე, ახლანდ. სენაკის მუნიციპალიტეტი) — ქართველი მექანიკოსი, პოლიტიკოსი.

1959 წელს დაამთავრა საქართველოს სასოფლო-სამეურნეო ინსტიტუტის სოფლის მეურნეობის მექანიზაციის ფაკულტეტი.

1977–1992 წლებში მუშაობდა სამეურნეო და ადგილობრივი ხელისუფლების საპასუხიისმგებლო თანამდებობებზე; 1992–1995 წლებში იყო საქართველოს მე-3 მოწვევის პარლამენტის წევრი, მაჟორიტარი №8.64 სენაკის საარჩევნო ოლქიდან.
ოთარ ლითანიშვილი

ოთარ ლითანიშვილი (დ. 15 თებერვალი, 1923, თბილისი — გ. 26 სექტემბერი, 2003) — ქართველი არქიტექტორი, თანამდებობის პირი, მხატვარი.

1949 წელს დაამთავრა საქართველოს პოლიტექნიკური ინსტიტუტის არქიტექტურის ფაკულტეტი. 1941–1944 წლებში იყო სსრკ–გერმანიის ომის მონაწილე. 1955–1957 წლებში იყო სოხუმის მთავარი არქიტექტორი. 1957 წელს იყო თბილისის მთავარი მხატვარი. 1989 წლიდან ხელმძღვანელობდა თბილისის დიზაინისა და კეთილმოწყობის სამმართველოს. 1992–1993 წლებში იყო თბილისის მერი. 1993-1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „მშვიდობა“. 1996 წლიდან არჩეულია თბილისის აღორძინების ფონდის პრეზიდენტად. ავტორია მრავალი არქიტქტურული პროექტისა თბილისში, სოხუმში, გუდაუთაში და სხვა. აქტიურად მოღვაწეობდა ქართული თეატრის სცენოგრაფიაში. მიღებული აქვს სახელმწიფო ჯილდოები.

მისი მეუღლე მსახიობი სალომე ყანჩელი გახლდათ.
გივი ლობჟანიძე (III მოწვევა)

გივი შალვას ძე ლობჟანიძე (დ. 3 მაისი, 1948, სოფელი ღები, ონის რაიონი, საქართველოს სსრ) — ქართველი პოლიციის გენერალ-მაიორი (1995), საქართველოს შსს დამსახურებული მუშაკი (2001). იურიდიულ მეცნიერებათა დოქტორი (1994).

ბიოგრაფია
1980 წელს დაამთავრა თსუ-ის იურიდიული ფაკულტეტი. 1989-1991 წლებში იყო ქუთაისის შს სამმართველოს უფროსი; 1995 წელს — საქართველოს შსს საექსპერტო კრიმინალური სამმართველოს უფროსის მოადგილე; 1993-1995 და 2000-2004 წლებში — საქართველოს შსს პოლიციის აკადემიის პრორექტორი; 1992-1995 წლებში — საქართველოს მე-3 მოწვევის პარლამენტის წევრი (ონის მაჟორიტარი). მინიჭებული აქვს საერთაშაორისო ორგანიზებული დანაშაულის, ტერორიზმისა და ტრეფიკინგის საკითხებში ექსპერტის კვალიფიკაცია. არის კონტაქტური კარატეს („კოშიკი“) მსოფლიო ფედერაციის საპატიო წევრი, საერთაშორისო სამეცნიერებათა პრაქტიკული ჟურნალი „ცხოვრება და კანონის“ რედაქტორი. ავტორია მონოგრაფიების, სახელმძღვანელოსა და ლიტერატურის კრებულებისა. დაჯილდოებულია ვახტანგ გორგასლის ხარისხისა (2003) და ღირსების ორდენებით (1998).
გივი ლომინაძე

გივი ლომინაძე (დ. 10 აპრილი, 1940, ცხაკაია, საქართველოს სსრ, — გ. 6 იანვარი, 2019) — ქართველი იურისტი, პოლიტიკოსი. პოლიციის გენერალ-მაიორი.

1965 წელს დაამთავრა ქ. დონის როსტოვის სახელმწიფო უნივერსიტეტის იურიდიული ფაკულტეტი. 1989-1992 წლებში იყო აფხაზეთის ასსრ შინაგან საქმეთა მინისტრი. 1993-1995 წლებში იყო დასავლეთ საქართველოს საგანგებო სიტუაციათა დროებითი კომიტეტის თავმჯდომარე, სახელმწიფო მეთაურის რწმუნებული, სახელმწიფო მინისტრი დასავლეთ საქართველოში. 1992-1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „ქარტია 91“. 1995-1999 წლებში იყო საქართველოს მე-4 მოწვევის პარლამენტის წევრი (მაჟორიტარი), საარჩევნო ბლოკი „აფხაზეთის დეპუტაცია“. 1999 -2004 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი „საქართველოს მოქალაქეთა კავშირი“.
როზა ლორთქიფანიძე

როზა ლორთქიფანიძე (დ. 2 დეკემბერი, 1954, სოფ. ზანავი, ახლანდ. ადიგენის მუნიციპალიტეტი) — ქართველი ინჟინერი, პოლიტიკოსი. სოფლის მეურნეობის მეცნიერებათა კანდიდატი, დოქტორი.

1980 წელს დაამთავრა საქართველოს სასოფლო-სამეურნეო ინსტიტუტის აგრონომიული ფაკულტეტი.

1980-1988 წლებში იყო ნიადაგმცოდნეობის, აგროქიმიისა და მელიორაციის სამეცნიერო-კვლევითი ინსტიტუტის უფროსი ლაბორანტი, უმცროსი მეცნიერ-თანამშრომელი. 1988-1991 წლებში იყო ჩაის, სუბტროპიკულ კულტურათა და ჩაის მრეწველობის სამეცნიერო-საწარმოო გაერთიანების უფროსი მეცნიერ-თანამშრომელი. 1991-1992 წლებში იყო წყალტუბოს ზონის სოფლის, ტყის მეურნეობისა და კვების მრეწველობის საწარმოო გაერთიანების თავმჯდომარე, სამმართველოს უფროსი. 1992-1993 წლებში იყო წყალტუბოს ზონის გამგებლის მოადგილე. გამოქვეყნებული აქვს 29 სამეცნიერო ნაშრომი, მონოგრაფია. 1986 წელს დაიცვა საკანდიდატო დისერტაციის თემა „საქართველოს ძირითადი ტიპის ნიადაგებში ფოსფორიანი სასუქების სხვადასხვა ფორმების ურთიერთქმედება მინერალოგიურ ასოციაციებთან“. 1992-1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „საქართველოს მწვანეთა პარტია“. 1995-1999 წლებში იყო საქართველოს მე-4 მოწვევის პარლამენტის წევრი პარტიული სიით, საარჩევნო ბლოკი „საქართველოს მოქალაქეთა კავშირი“. 1999-2004 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი „საქართველოს მოქალაქეთა კავშირი“.
ნიკოლოზ აფხაზი (მდივანბეგი)

ნიკოლოზ ივანეს ძე აფხაზი (დ. 1749 — გ. 1806 წლის შემდეგ) — მდივანბეგი, მხატვარი.

მოხატა ანანურის ტაძარი, პლატონ იოსელიანის ცნობით, მრავალი წიგნი „შეამკო მხატვრობებითა მშვენივრად ნახატითა, ოქროსა და ვერცხლის ნახატითა“. აღიზარდა მესხიშვილებთან. იყო რუსეთში გიორგი -ის დესპანი, მისი კარის მხატვარი. ცოლად ჰყავდა სოფიო ნიკოლოზის ასული გურამიშვილი, გიორგი -ის ნათლული. ჰყავდა სამი ვაჟი:
ივანე აფხაზი (დ. 1785 ― გ. 1831) — გენერალ-მაიორი;
გიორგი (ეგორ, შანშე; დ. დაახლ. 1795 ― გ. 1826) — ქართველ გრენადერთა პოლკის შტაბსკაპიტანი, დაიღუპა ლეკებთან ბრძოლაში;
ანტონი (დ. 1805/1806 ― გ. 1837) — პოდპორუჩიკი, 1832 წლის შეთქმულების მონაწილე.
გიგი ქურხული

გიგი ქურხული (დ. საგარეჯო) — ქართველი სპორტსმენი (თავისუფალი ჭიდაობა). ჭაბუკებს შორის საერთაშორისო ტურნირის ოქროს მედლის მფლობელი (2018, გალაბოვო, ბულგარეთი). ჭაბუკებს შორის ევროპის ჩემპიონატის ვერცხლის მედლის პრიზიორი (2018, დიორი, უნგრეთი). ჭაბუკებს შორის ევროპის ბრინჯაოს პროზიორი (2017, ბელგრადი,სერბეთი).

ძირითადი შედეგები
ლევან მამალაძე

ლევან მამალაძე (დ. 17 იანვარი, 1968, თბილისი) — ქართველი ინჟინერი, იურისტი, პოლიტიკოსი.

ბიოგრაფია
1990 წელს დაამთავრა თბილისის ზოოვეტერინარული ინსტიტუტის ზოოსაინჟინრო ფაკულტეტი, 1991 წელს — ბოლონიის უნივერსიტეტი, ხოლო 1998 წელს თბილისის სახელმწიფო უნივერსიტეტის იურიდიული ფაკულტეტი. 1991-1994 წლებში იყო ზოოვეტერინარული ინსტიტუტის მეცნიერ-თანამშრომელი.

1992-1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „მწვანეების პარტია“. 1994 წლიდან პრეზიდენტის რწმუნებული ქვემო ქართლში.

არის რამდენიმე სამეცნიერო ნაშრომის, მათ შორის, მონოგრაფიების ავტორი.1998 წელს დაიცვა საკანდიდატო დისერტაციის თემა - „ჯიშთაშორისი შეჯვარების მეთოდით პროდუქტიულობის ამაღლება მეცხოველეობაში“.
პეტრე მამრაძე (პოლიტიკოსი)

პეტრე მამრაძე (დ. 8 სექტემბერი, 1952, თბილისი) — ქართველი თანამდებობის პირი, მეცნიერი, პოლიტიკოსი, პოლიტოლოგი, ფიზიკოსი. ფიზიკა-მათემატიკის მეცნიერებათა კანდიდატი. ღირსების ორდენის კავალერი (2006).

1974 წელს დაამთავრა თბილისის სახელმწიფო უნივერსიტეტის ფიზიკის ფაკულტეტი. 1975 წელს იყო საქსახლწყალ–პროექტის პროგრამისტი. 1975–1995 წლებში იყო საქართველოს მეცნიერებათა აკადემიის აბასთუმნის ასტროფიზიკური ობსერვატორიის თბილისის ლაბორატორიის მეცნიერ თანამშრომელი. 1992 იყო წელს ვიცე-პრემიერის თანაშემწე. 1992–1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „საქართველოს მწვანეთა პარტია“. 1995 წელს იყო საქართველოს სახელმწიფო მეთაურის აპარატის ხელმძღვანელი. 1995–2003 წლებში იყო სახელმწიფო მინისტრის პირველი მოადგილე და სახელმწიფო კანცელარიის უფროსი. 2003–2008 წლებში იყო საქართველოს მთავრობის კანცელარიის უფროსი. 2008 წლის საპარლამენტო არჩევნებისთვის იყო „ერთიანი ნაციონალური მოძრაობის“ პარტიული სიის მე-19 ნომერი. 2008–2012 წლებში — საქართველოს მე-7 მოწვევის პარლამენტის წევრი პარტიული სიით „ერთიანი ნაციონალური მოძრაობა — გამარჯვებული საქართველოსთვის“. 2008 წლის 12 ნოემბერს მამრაძემ საპარლამენტო უმრავლესობის რიგები დატოვა. 2011–2012 წლებში ფრაქცია „ერთობა სამართლიანობისთვის“ წევრი.

არის მრავალი პუბლიკაციური წერილის ავტორი და 14 სამეცნიერო ნაშრომის თანაავტორი. 1992 წელს დაიცვა საკანდიდატო დისერტაციის თემა: „ანიჰილაციის ფუნდამენტური პროცესები ზეძლიერ მაგნიტურ ველებში“.
გურამ მამულია

გურამ მამულია (დ. 9 მაისი, 1937, თბილისი, — გ. 1 იანვარი, 2003) — ქართველი ისტორიკოსი, პოლიტიკოსი.

დაამთავრა თბილისის სახელმწიფო უნივერსიტეტის ისტორიის ფაკულტეტი 1960 წელს. ეწეოდა სამეცნიერო-პეფაგოგიურ მოღვაწეობას იკვლევდა ანტიკურ ქართლში სახელმწიფოს ჩამოყალიბების („კლასობრივი საზოგადოებისა და სახელმწიფოს ჩამოყალიბება ძველ ქართლში“, 1970) და ძველ საქართველოში ფეოდალური ურთიერთობების („პატრონყმობა“, 1987) საკითხებს, მაჰმადიანი მესხების პრობლემებს („მაჰმადიანი მესხების ქართული გვარები“, 1997).

1992 წელს საქართველოს რესპუბლიკის სახელმწიფო საბჭოს წევრი. 1992-1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „მშვიდობა“. 1996-2001 წლებში იყო საქართველოს ლტოლვილთა და განსახლების სამინისტროს რეპატრიაციის სამსახურის უფროსი, 2001-2003 წლებში — რუსეთის ფედერაციაში საქართველოს საელჩოს მდივანი.
ადოლფ ვინდაუსი

ადოლფ ოტო რეინოლდ ვინდაუსი (; დ. 25 დეკემბერი, 1876 — გ. 9 ივნისი, 1959) — გერმანელი ქიმიკოსი. 1928 წელს, სტერეოლებზე მუშაობით მიენიჭა ნობელის პრემია ქიმიის დარგში. იყო გერმანელი ბიოქიმიკოსის და 1939 წლის ნობელის პრემიის ლაურეატის, ადოლფ ბუტენანდის სადოქტორო მრჩეველი.

ბიოგრაფია
ადოლფ ვინდაუსი 1876 წლის 25 დეკემბერს დაიბადა ბერლინში, გერმანიაში. სწავლობდა პრესტიჟულ ფრანგული გრამატიკის სკოლაში, სადაც ძირითადად ფოკუზირებული იყო ლიტერატურის შესწავლაზე. მედიცინას სწავლობდა ბერლინის უნივერსიტეტში, 1895 წელს ფრეიბურგის უნივერსიტეტში ქიმიის შესწავლა დაიწყო. 1915 წელს დაქორწინდა ელისაბედ რისაუზე, წყვილს მოგვიანებით ეყოლა სამი შვილი: გიუნთერი, გუსტავი და მარგარეტი. მას შემდეგ რაც მედიცინაში დოქტორის წოდება მიენიჭა, გოთინგემის უნივერსიტეტში, ქიმიის ინსტიტუტის ხელმძღვანელი გახდა. ამ თანამდებობაზე იგი 1915 წლიდან 1944 წლამდე იმყოფებოდა.

ცხოვრების განმავლობაში მრავალი პრიზი აუღია, მათ შორისაა: გოეთეს მედალი, ფასტეურის მედალი და ნობელის პრემია ქიმიაში. მეცნიერებაში მისი მიღწევების და აღმოჩენების გარდა, ვინდაუსი არის იმ რამდენიმე გერმანელ ქიმიკოს შორის, რომელსაც ნაცისტურ გერმანიასთან ერთად არ უმუშავია. გოთინგემის უნივერსიტეტში, ქიმიის ინსტიტუტის ხელმძღვანელობის დროს, იგი პირადად იცავდა ერთ ებრაელ კურსდამთავრებულს თანამდებობის განთავისუფლებისგან. ვინდაუსი თვლიდა რომ მისი სამეცნიერო მოღვაწეობა გამოწვეული იყო ცნობისმოყვარეობით, და ამას არანაირი კავშირი არ ჰქონდა პოლიტიკასთან. პირველი მსოფლიო ომის დროს მან უარი თქვა მონაწილეობა მიეღო მოწამლული გაზის გამოკვლევაზე.
ფოლად ჰაშიმოვი

ფოლად ჰაშიმოვი (; დ. 2 იანვარი, 1975 — გ. 14 ივლისი, 2020) — აზერბაიჯანელი სამხედრო მოღვაწე, შეიარაღებული ძალების გენერალი (2019). დაიღუპა 2020 წლის 14 ივლისს, აზერბაიჯანის შეიარაღებულ ძალებსა და სომხეთის შეიარაღებულ ძალებს შორის შეტაკების დროს, რომელიც სასაზღვრო ხაზზე, აზერბაიჯანის თოვუზის რაიონსა და სომხეთის ტავუშის პროვინციას შორის წარიმართა.

ბიოგრაფია
ფოლად ჰაშიმოვი დაიბადა 1975 წელს ქალაქ სუმგაითში. საშუალო სკოლა დაამთავრა სუმგაითში, უმაღლესი სამხედრო სკოლა ბაქოში, ხოლო სამხედრო აკადემია თურქეთში.

2009 წელს, პრეზიდენტ ილჰამ ალიევის ბრძანებით, ლეიტენანტ-პოლკოვნიკის წოდებით, მას მიენიჭა მედალი „სამშობლოსათვის". 2014 წელს პრეზიდენტ ილჰამ ალიევის ბრძანებით, ფოლად ჰაშიმოვს მიენიჭა „სამშობლო სამსახურისთვის“ ხარისხის ორდენი.
ფოლად ჰაშიმოვი მსახურობდა მუროვდაღთან ახლოს და დაშქესანის რაიონში, აზერბაიჯანსა და სომხეთის შეიარაღებული ძალების შეხების წერტილებში.

2019 წლის 24 ივნისს, აზერბაიჯანის პრეზიდენტის ბრძანებით, ფოლად ჰაშიმოვს მიენიჭა გენერალ-მაიორის წოდება.

სიკვდილი
გენერალ-მაიორი ფოლად ჰაშიმოვი, დაიღუპა 2020 წლის 14 ივლისს, სომხეთ-აზერბაიჯანის საზღვარზე, თოვუზის მიმართულებით მიმდინარე ბრძოლების დროს. მას ჰყავდა ერთი ქალიშვილი და ორი ვაჟი.
ფრაიბურგის სამუსიკო უმაღლესი სკოლა

ფრაიბურგის სამუსიკო უმაღლესი სკოლა — ბადენ-ვიურტემბერგის სამხარეო მფლობელობაში არსებული უმაღლესი სკოლა, რომლის მიზანია სამუსიკო სფეროში ხელოვანთა, მეცნიერ-მკვლევართა და პედაგოგთა ახალი კადრების მომზადება და აღზრდა.

დარგები და აკადემიური მიმართულები
მუსიკის ბაკალავრი
მუსიკის მაგისტრი
საეკლესიო (ევანგელიკური/კათოლიკური) მუსიკის ბაკალავრი
საეკლესიო (ევანგელიკური/კათოლიკური) მუსიკის მაგისტრი
მუსიკის ბაკალავრი (სამუსიკო პედაგოგიური სამსახური გიმნაზიებში)
განათლების მაგისტრი (სამუსიკო პედაგოგიური სამსახური გიმნაზიებში)
საკონცერტო გამოცდა/სამუსიკო კლასი (3-ე ციკლი)
დისერტაცია სამეცნიერო/სახელოვნებო-სამეცნიერო

რესურსი ინტერნეტში
ოფიციალური სასტარტო გვერდი
იზაბელ გლოსტერელი

იზაბელ გლოსტერელი — ინგლისელი არისტოკრატი. ჯონ უმიწაწყლოს პირველი ცოლი.

ბიოგრაფია
იზაბელ გლოსტერელი დაიბადა 1173 წელს. იგი იყო გლოსტერის გრაფ უილიამ ფიზტ რობერტისა და მისი ცოლის, ჰეუის დე ბეაუმონტის ქალიშვილი. 1176 წლის 28 სექტემბერს იგი დაინიშნა ჰენრი - ის ვაჟ ჯონ უმიწაწყლოზე. 1183 წელს იზაბელის მამა გარდაიცვალა, რის გამოც ის გლოსტერის გრაფინია გახდა. 1189 წლის 29 აგვისტოს, ნიშნობიდან 13 წლის შემდეგ, იზაბელი სწორედ ჯონზე დაქორწინდა, რომელიც უკვე ირლანდიის მეფე გამხდარიყო. შესაბამისად, იზაბელი ირლანდიის დედოფალი გახდა. 1199 წელს გარდაიცვალა იზაბელის მაზლი რიჩარდ . მაგის გამო ჯონი ინგლისის მეფე გახდა, ხოლო იზაბელი კი - დედოფალი. მათი კორონაცია იმავე წლის 27 მაისს შედგა. თუმცა იზაბელის გადედოფლებიდან რამდენიმე თვეში ჯონი მას განშორდა, რის გამოც იზაბელმა ინგლისის და ირლანდიის დედოფლების სტატუსი დაკარგა. ჯონმა გლოსტერის გრაფად აუმრეი დე მონტფორტი დანიშნა, რის გამოც იზაბელმა თავისი ტიტულიც დაკარგა. 1213 წელს აუმრეი უშვილოდ გარდაიცვალა, რის გამოც 40 წლის იზაბელი ხელმეორედ გახდა გლოსტერის გრაფინია. 1214 წლის 20 იანვარს ის ხელმეორედ დაქორწინდა უესექსის გრაფ გეოფრეი დე მანდევილზე, რის გამოც ის უესექსის გრაფინია გახდა. 1216 წელს გეოფრეი მოულოდნელად გარდაიცვალა, რის გამოც იზაბელი დაქვრივდა. 1217 წლის სექტემბერში ის მესამედ დაქორწინდა ჰუბერტ დე ბურჰზე. მესამე ქორწინებიდან ერთ თვეში, 14 ოქტომბერს იზაბელი 43-44 წლის ასაკში გარდაიცვალა.